Mene

La Mene fova na grupa de ëi jëuni  nasciuda ti primes ani do la Segonda Viera Mundiela a Urtijëi, che per se devertì jiva ncantëur a fé uni sort de trifes. L inuem vën da n dit, perdrët di fascisc, "Me ne frego" che uel dì plu o manco "me ie dut nfat".
L muvimënt Mene ie nasciù bonamënter da ntenzions de se mëter contra na sozietà conservativa che ova abù tl fascism si mascima esprescion, y de viver na vita liedia do la burta ntraunides dla viera.
N autra rejon fova nce chëla che ai jëuni univa pità puech y nia.

L muvimënt nen ova deguna regules y nce degun programes y chiche ulova pudova fé pea. Truepa azions dla Mene fova scialdi da totl y suënz nce grovies i sëuramenedes. 

Paula Grossrubatscher cuntova che una de chësta azions dla Mene fova che i ova rubà duta la galotes y i gratons dan la stales di paures da Sacun y la dumënia dò fova dut bel cuncià su te na lingia dan rëjes dla dlieja de Urtijëi.

L fenomen Mene à durà ntëur i diesc ani.

 Bibliografia 
 Othmar Moroder: Jënt da Zacan, fotografies y stories. Typak Urtijëi 2018, pl. 84-90.

Categoria:Uem
Categoria:Urtijëi
Categoria:Storia